CELEX: 22011D0826
Language: bg
Date: 2011-11-14 00:00:00
Title: 2011/826/ЕС: Решение № 41/2011 на Съвместния комитет, създаден съгласно Споразумението между Европейската общност и Съединените американски щати за взаимно признаване от 14 ноември 2011 година за включване на органи по оценка на съответствието в секторните приложения относно електромагнитната съвместимост и телекомуникационното оборудване

10.12.2011   
            
            
               BG
            
            
               Официален вестник на Европейския съюз
            
            
               L 328/56
            
         РЕШЕНИЕ № 41/2011 НА СЪВМЕСТНИЯ КОМИТЕТ, СЪЗДАДЕН СЪГЛАСНО СПОРАЗУМЕНИЕТО МЕЖДУ ЕВРОПЕЙСКАТА ОБЩНОСТ И СЪЕДИНЕНИТЕ АМЕРИКАНСКИ ЩАТИ ЗА ВЗАИМНО ПРИЗНАВАНЕ
   от 14 ноември 2011 година
   за включване на органи по оценка на съответствието в секторните приложения относно електромагнитната съвместимост и телекомуникационното оборудване
   (2011/826/ЕС)
   СЪВМЕСТНИЯТ КОМИТЕТ,
   като взе предвид Споразумението между Европейската общност и Съединените американски щати за взаимно признаване, и по-специално членове 7 и 14;
   като има предвид, че Съвместният комитет трябва да вземе решение за включване в секторно приложение на един или няколко органа по оценка на съответствието;
   РЕШИ:
   
               1.
            
            
               Органите по оценка на съответствието от притурка А се добавят към списъка на органите по оценка на съответствието в колона „Достъп на САЩ до пазара на ЕО“ в раздел V от секторното приложение относно електромагнитната съвместимост и от секторното приложение относно радио и телекомуникационното терминално оборудване.
            
         
               2.
            
            
               Органът по оценка на съответствието от притурка Б се добавя към списъка на органите по оценка на съответствието в колона „Достъп на ЕО до пазара на САЩ“ в раздел V от секторното приложение относно електромагнитната съвместимост.
            
         
               3.
            
            
               Конкретните компетенции на посочените в притурки А и Б органи по оценка на съответствието по отношение на продуктите и процедурите по оценка на съответствието са договорени между страните по споразумението, които се ангажират с поддържането им.
            
         Настоящото решение, съставено в два екземпляра, се подписва от представители на Съвместния комитет, упълномощени да действат от името на страните по споразумението за целите на изменението на споразумението. Настоящото решение влиза в сила от датата на по-късно положения подпис.
   
      
         
            От името на Съединените американски щати
         
         James SANFORD
         Подписано във Вашингтон на 8 ноември 2011 г.
      
      
         
            От името на Европейския съюз
         
         Fernando PERREAU DE PINNINCK
         Подписано в Брюксел на 14 ноември 2011 г.
      
   
   
      Притурка А
      
         Органи по оценка на съответствието на САЩ, които се добавят към списъка на органите по оценка на съответствието в колона „Достъп на САЩ до пазара на ЕО“ в раздел V от секторното приложение относно електромагнитната съвместимост и от секторното приложение относно радио и телекомуникационното терминално оборудване
      
      
                  MiCOM Labs
               
            
                  440 Boulder Court, Suite 200
               
            
                  Pleasanton, CA 94566
               
            
                  United States
               
            
                  Nemko USA, Inc
               
            
                  802 N. Kealy Avenue
               
            
                  Lewisville, Texas 75057-3136
               
            
                  United States
               
            
   
      Притурка Б
      
         Орган по оценка на съответствието на ЕС, който се добавя към списъка на органите по оценка на съответствието в колона „Достъп на ЕО до пазара на САЩ“ в раздел V от секторното приложение относно електромагнитната съвместимост
      
      
                  Intertek Semko AB
               
            
                  Box 1103
               
            
                  SE-164 22 KISTA
               
            
                  Sweden